คือประจำเดือนหนูมาบ้างไม่มาบ้าง หนูไปพบแพทย์และกินยาคุมมา5เดือน(รวม2ครั้งที่พบแพทย์) ครั้งแรกที่ไปพบแพทย์ได้ยาคุมมากิน3เดือนตอนอายุ13 ตอนนั้นประจำเดือนไม่มา9เดือนค่ะ ไม่ได้ตรวจอะไรถามแค่อาการและสั่งยา ครั้งที่2หนูไปพบแพทย์ตอนนั้นอายุ16ค่ะประจำเดือนหนูไม่มา5เดือน อัลตร้าซาวดูมดลูก มดลูกปกติดีค่ะท่านสั่งยาคุมให้กิน2เดือน ตอนนี้หนูอายุ17 ประจำเดือนไม่มา4เดือนค่ะ หนูไม่อยากกินยาคุมแล้ว ไม่ได้ช่วยอะไรเลยมาแค่เดือนแรก ครั้งต่อมาประจำเดือนก็มาบ้างไม่มาบ้าง 2เดือนมาครั้ง 3เดือนมาครั้ง มาทีรอบละ5วัน บางครั้งก็มา8วัน 12วันก็มีค่ะ หนูอยากรักษาให้มันหายขาด หนูกลัวมีลูกยากค่ะ (หนูไม่เคยมีเซ็กค่ะ ตกขาวเยอะบางเดือน บางเดือนมีแค่น้ำใสๆเหนียวๆเลือดปนนิดหน่อยเป็นเส้นๆ)
สวัสดีค่ะ การที่มีประจำเดือนมาไม่สม่ำเสมอสามารถเกิดจากสาเหตุต่างๆ ได้แก่ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือนหรือวัยใกล้หมดประจำเดือนม,ผลข้างเคียงของยาคุมกำเนิด,ความเครียด,เนื้องอกในมดลูก,มดลูกหรืออุ้งเชิงกรานอักเสบเป็นต้นจากที่ เล่ามาคิดว่า อาการเป็นจากการที่เป็นช่วงวัยที่เพิ่งเริ่มเป็นประจำเดือน จึงทำให้ฮอร์โมนเพศยังไม่สมดุลค่ะ ซึ่งต่อไปประจำเดือนอาจจะมาสม่ำเสมอมากขึ้นได้ค่ะระหว่างนี้หากต้องการให้ประจำเดือนมาสม่ำเสมอสามารถรับประทานยาคุมกำเนิดเพื่อช่วยปรับประจำเดือนก่อนได้นะคะส่วนอาการตกขาว หากเป็นลักษณะที่ไม่มีกลิ่นเหม็นผิดปกติ หรือสีเหลืองเขียว สามารถรอดูอาการก่อนได้นะคะ